शादी से बाहर निकलते ही ब्रदर्स ग्रुप के गुर्गों ने गोलियां मारी, गाड़ी में लगाई आग
Punjab Origin Gangster Murder Case - Amarpreet Samra Shot Dead At Wedding Venue In Canada. कनाडा के टॉप-10 गैंगस्टरों में से एक अमरप्रीत समरा उर्फ चक्की की गोलियां मार कर हत्या कर दी गई। अमरप्रीत वैंकूवर में शादी में शामिल होने के लिए पहुंचा था।
कनाडा के टॉप-10 गैंगस्टरों में से एक अमरप्रीत समरा उर्फ चक्की की गोलियां मार कर हत्या कर दी गई। अमरप्रीत वैंकूवर में शादी में शामिल होने के लिए पहुंचा था। रात को डिनर और डांस के बाद जैसे ही फ्रेसरव्यू हॉल से बाहर निकला। ब्रदर्स कीपर्स ग्रुप के गुर्गों ने ताबड़तोड़ गोलियां बरसा दीं।
यह घटना कनाडा के समय अनुसार रविवार रात को करीब 1ः30 बजे की है। अमरप्रीत अपने भाई रविंद्र के साथ शादी शामिल हुआ था। हमलावरों ने सबूत मिटाने के लिए उस गाड़ी को भी आग लगा दी, जिसमें वह आए थे। प्रत्यक्षदर्शियों ने बताया बताया उन्हें गोलियां की आवाजें ऐसे सुनाई दे रहीं थीं जैसे फायरिंग मशीनगन से की गई हो।
UN के टॉप-10 गैंगस्टरों में शामिल था अमरप्रीत
अमरप्रीत यूनाइडेट नेशन (UN) के टॉप-10 गैंगस्टरों की लिस्ट में शामिल था। उसके विरोधी ब्रदर्स कीपर्स ग्रुप के बीच धंधे को लेकर दुश्मनी थी। वहीं, कनाडा पुलिस की अधिकारी तानिया विसिनटिन ने कहा कि पुलिस हेल्पलाइन पर रात डेढ़ बजे फोन आया था। अमरप्रीत को सीपीआर देकर बचाने की कोशिश की, लेकिन उसने दम तोड़ दिया।
UN के टॉप-11 गैंगस्टरों में से 7 पंजाबी 
बड़ी हैरानी की बात है कि पंजाब में गैंगस्टरवाद फैलाने वालों ने अपनी गतिविधियां विदेशी धरती पर भी जारी रखी हुई हैं। यहां पर जो नशे का धंधा करते थे, वह कनाडा व अमेरिका की धरती पर भी कर रहे हैं। UN ने जिन टॉप-11 गैंगस्टरों की सूची जारी की है उनमें से 7 पंजाबी हैं। एक तो अभी मारे गए गैंगस्टर अमरप्रीत समरा उर्फ चक्की का भाई रविंद्र समरा है।
रविंद्र समरा और उसका भाई अमरप्रीत अमेरिका और कनाडा में होने वाली नशे की तस्करी में शामिल हैं। दोनों भाइयों की अपनी प्रतिद्वंद्वी गैंग्स ब्रदर्स कीपर्स ग्रुप, बीके वोल्फपैक और रेड स्कॉर्पियन ग्रुप के साथ धंधे में जबरदस्त लागत बाजी है। रविंद्र पर भी पिछले दिनों हमला हुआ था, लेकिन वह इसमें बच निकला था। जबकि उसका एक साथी मारा गया था।
सेफ्टी वॉर्निंग जारी, इनसे न मिले कोई 
7 पंजाबी समेत 11 गैंगस्टरों का फोटो समेत यूनाइटेड नेशन सेफ्टी वॉर्निंग का पोस्टर जारी कर रखा है। यूनाइटेड नेशन ने इन खतरनाक गैंगस्टरों का पोस्टर जारी कर कह रखा है। इसके साथ कहा है कि लोग इनसे दूरी बनाकर रखें और इनके साथ कोई संबंध न रखे व न ही इन खतरनाक गैंगस्टरों के साथ कोई मिले